### Beslutningstema

I denne sag træffes beslutning om frigivelse af rådighedsbeløb af Trafiksikkerhedspuljen 2023 til opsætning af variable tavler på [adresse] i Tønder.

### Historik

I budgetforliget for 2023 blev der besluttet og disponeret 0,5 mio. kr. til opsætning af variable hastighedstavler på [adresse] i Tønder ved busstationen.

### Sagsfremstilling

Det er politisk besluttet, at der på strækningen forbi rutebilstationen på [adresse] i Tønder, skal opsættes variable hastighedstavler således, at hastigheden på [adresse] skiltes ned på de tidspunkter på dagen, hvor mange elever på vej til skole og gymnasium krydser [adresse] fra busstationen.

Forvaltningen foreslår, at der samtidig opsættes lys over fodgængerfeltet, som er placeret på strækningen mellem [adresse] og [adresse] for at øge synligheden af det fritliggende fodgængerfelt, og for at fodgængerfelterne på [adresse] fremstår ensartet.

### Økonomi

Der er i investeringsoversigten for 2023 afsat 0,5 mio. kr. til projektet.

### Direktøren for Teknik/Miljø, Service og Beskæftigelse indstiller,

at der af Trafiksikkerhedspuljen 2023 (anlægnr. 732) gives en anlægsbevilling og frigives et rådighedsbeløb på 0,5 mio. kr. til opsætning af variable tavler på [adresse] i Tønder,

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.